ยกระดับความสัมพันธ์ ขอแค่กล้าเริ่ม หาคำตอบให้แจ่มแจ้ง
หนุ่มขี้อายมักรู้สึกเข้ากับโลกใบนี้ไม่ได้ ราวกับว่าเขากับโลกนี้โคจรด้วยความเร็วต่างกัน ซึ่งส่งผลให้เรื่องง่ายๆ อย่างการคุยกับใครสักคนที่โรงเรียน กลายเป็นเรื่องยาก แต่เป็นไปได้อย่างสูงว่า หนุ่มขี้อายย่อมมี "ที่พักใจ" ซึ่งทำให้เขารู้สึกสบายเหมือนอยู่บ้าน หากคุณสามารถค้นหาว่ามันคือที่ไหน และทำให้พวกเขารู้สึกปลอดภัยได้ นั่นจะถือเป็นก้าวแรกในการขยับความสัมพันธ์ให้เกินกว่าเพื่อน แล้วมันคือที่ไหนกันล่ะ มันก็แตกต่างกันไปนะ สำหรับผู้ชายบางคน มันอาจหมายถึงสนามฟุตบอล สำหรับบางคน มันคือห้องสมุด ลองค้นหาดูว่า เขาชอบทำเรื่องใดมากที่สุด และค่อยๆ คืบคลานเข้าไปในที่พักใจของเขา หนุ่มขี้อายมักจะพอใจที่จะเป็นแค่เพื่อนไปอีกนานจนน่ารำคาญใจ เพราะมัวแต่หมกมุ่นอยู่กับการชั่งน้ำหนักข้อดีข้อเสียของการชวนคุณออกเดท สำหรับพวกเขาแล้ว การเป็นเพื่อนถือเป็นทางสายกลางที่น่าพึงพอใจ เพราะพวกเขาได้มีโอกาสใกล้ชิดคุณ แต่ไม่จำเป็นต้องเสี่ยงในการเอ่ยปากชวนเดท มันเป็นทางเลือกที่เสี่ยงน้อย และหนุ่มขี้อายจำนวนมากก็ชอบทางนี้ อย่าเพิ่งท้อแท้ไป และอย่าไปเชื่อคนที่บอกว่า คุณไม่สามารถเดทกับเขาได้หลังจากที่เป็นเพื่อนกันแล้ว มันไม่จริงเลย คุณสามารถควบคุมชะตาตนเองได้ คุณได้สังเกตภาษากายของเขา เพื่อประเมินว่าเขาชอบคุณหรือเปล่ามาแล้ว ตอนนี้ถึงเวลาสังเกตตัวเองบ้างว่า คุณส่งสัญญาณที่ถูกต้องให้เขาหรือเปล่า เคล็ดลับก็คือการใช้ภาษากายเชื้อเชิญและเปิดกว้าง ไม่ใช่สื่อว่าคุณปิดกั้นเขา:  สื่อถึงความเปิดใจกว้างด้วยการส่งยิ้ม ถอดหูฟังออก พูดคุยกับคนรอบข้าง ยิ้มให้คนแปลกหน้า และหัวเราะอย่างไม่ต้องเคอะเขิน มันเป็นการสื่อให้เขารู้ว่า เข้ามาเถอะ ฉันไม่กัดหรอก  หากคุณผ่านมาและนั่งลงพร้อมกับโน้ตบุ๊คคู่ใจ สวมหูฟัง ไม่สนใจใคร เขาจะรู้สึกท้อแท้ในการที่จะเข้าหาคุณ จงหลีกเลี่ยงภาษากายแบบ "ปิดกั้น" ไม่ว่ากรณีใดๆ สภาพการณ์ที่ดีที่สุด ที่พอจะคาดหวังได้ ก็คือการที่คุณแสดงให้เขาเห็นเต็มที่แล้วว่า คุณสนใจเขา จนในที่สุดเขาก็กัดฟันเข้ามาชวนคุณออกเดท เมื่อนั้น คุณก็จะแน่ใจได้ทันทีว่า เขาชอบคุณอยู่ และไม่จำเป็นต้องมาคาดเดาอะไรอีกเลยตลอดช่วงที่ออกเดทกัน หากคุณสามารถดึงความสนใจเขาได้อย่างเป็นธรรมชาติ กระชับมิตรภาพ ออกแบบภาษากายอย่างดี และอดทนรอคอย เขาย่อม จะ ขอคุณเดทแน่ๆ มันอยู่ที่ช้าหรือเร็วเท่านั้น คุณอาจจะส่งโน้ตทอดสะพานไปมากมายแล้ว หรือเลียริมฝีปากบ่อยจนแฉะไปหมด แต่กระนั้นผู้ชายบางคนก็ขี้อายมาก หรือทำให้คุณสรุปได้อย่างชัดเจนว่า วิธีเดียวที่จะได้ออกเดทกัน ก็คือต้องเอ่ยปากชวนเขาเองเท่านั้น อย่ากังวลใจไป มันไม่ใช่วันสิ้นโลกสักหน่อย และผู้หญิงสวยๆ ฉลาดๆ และมีคุณสมบัติดีๆ ทั้งหลาย ต่างก็เคยทำเรื่องแบบนี้มาแล้วทั้งนั้น หากคุณชอบเขา มันก็ไม่สำคัยว่าใครเป็นฝ่ายชวนใครออกเดท ตราบใดที่มีแสงตะวันรออยู่ที่ปลายทาง การเผชิญหน้าจะทำให้หนุ่มขี้อายประหม่า ไม่เพียงแค่จะปฏิเสธคุณเท่านั้น แต่พวกเขาอาจจะยังคอยหลบหน้าคุณหลังจากความอายครั้งนี้ด้วย ดังนั้น จงใช้เทคนิคแบบอ้อมเวลามีปฏิสัมพันธ์กับหนุ่มขี้อาย สิ่งสำคัญสำหรับหนุ่มขี้อาย คือความลับ หากหนุ่มขี้อายชอบคุณ เป็นไปได้มากว่า เขาจะยังไม่บอกใครแน่นอน และไม่มีความคิดเช่นนั้นด้วย  การแอบไปถามเพื่อนเขา อาจมีผลเสียร้ายแรงตามมา คุณอาจจะได้รับข้อมูลผิดๆ เกี่ยวกับคำถามที่ว่าเขาชอบคุณหรือไม่ เพราะเขาเป็นหนุ่มขี้อาย และไม่ค่อยเปิดเผยความรู้สึกกับใคร ดังนั้น คุณอาจจะได้รับคำตอบว่าเขาไม่ได้ชอบคุณ ทั้งๆ ที่เขาอาจจะชอบก็ได้ นอกจากนี้ การถามเพื่อนเขา อาจทำให้เขาต้องเป็นฝ่ายเปิดเกมส์ หากเขารู้ หรือเดาได้ว่า คุณกำลังชอบเขาอยู่ เขาจะรู้สึกกดดันว่า คุณอาจอยากให้เขามาเอ่ยปากชวนเดท มันอาจจะดูน่าคับข้องใจ แต่สำหรับหนุ่มขี้อาย คุณจำเป็นเหนื่อยหน่อยและทำให้เขารู้สึกผ่อนคลายเข้าไว้ด้วย หนุ่มขี้อายมักมีพฤติกรรมประหลาดที่อาจจะดูไม่สมเหตุผล ดังนั้น แทนที่จะวิเคราะห์พฤติกรรมของเขาเวลาอยู่ใกล้คุณ ก็ลองเปรียบเทียบกับพฤติกรรมเวลาที่เขาทำกับคนอื่นก็ได้ จำไว้ว่า ผู้ชายยังไงก็เป็นผู้ชาย เขาอาจจะดูปกติเวลาอยู่กับเพื่อนๆ แต่พออยู่กับคุณ เขาอาจจะพยายามทำตัวดีขึ้น และคิดก่อนพูดทุกครั้ง รวมถึงอาจพยายามทำให้คุณหัวเราะ ลองประเมินว่า เขาดูเยอะ เกินไป เวลาอยู่กับคุณหรือเปล่า ไม่ว่าจะในเชิงบวกหรือลบ เช่น ดีเกินไป เงียบเกินไป ประหม่าเกินไป อยู่ไม่สุขเกินไป ฯลฯ หากเขามีท่าทีเวลาอยู่กับคุณแตกต่างออกไป ก็แสดงว่าเขามีใจให้คุณไม่มากก็น้อย เขาดูเงียบผิดปกติเวลาอยู่ใกล้คุณไหม ความเงียบอาจเกิดจากอาการประหม่าของเขาก็ได้ เขาแอบชอบคุณอยู่และจึงกลัวว่า จะพูดอะไรบางอย่างที่ดูโง่ๆ ออกมา จึงบอกตัวเองให้พยายามเก็บปากเก็บคำเอาไว้ดีกว่า เวลาอยู่ใกล้คุณ อย่างไรก็ตาม แทนที่จะมองหาพฤติกรรมหว่านเสน่ห์ (เช่น เข้ามาใกล้ชิดคุณ สัมผัสคุณ หรือภาษากายเรียกร้องความสนใจอื่นๆ) คุณควรมองหาสัญญาณของความประหม่ามากกว่า หากเขาก้มหน้า กอดอก หลบเลี่ยงสายตา หรือทำท่าทางประหม่ามากผิดปกติเวลาอยู่ใกล้คุณ เป็นไปได้อย่างสูงว่า เขากำลังพยายามอย่างมากในการเก็บซ่อนความรู้สึกที่มีต่อคุณไว้  เขามีท่าทางลุกลี้ลุกลนกับมือ เสื้อผ้า หรือเส้นผมของตัวเองขณะที่คุยกับคุณรึเปล่า การพูดคุยกับคุณคงทำให้เขาหวั่นไหว จนเก็บอาการไม่อยู่ เขาเหงื่อออกง่าย หรือเหงื่อแตกเวลาอยู่ใกล้คุณไหม อาการดังกล่าวก็เป็นหนึ่งในสัญญาณของความประหม่า เหงื่อเป็นอาการทางกายที่ควบคุมไม่ได้ หากทำได้เขาคงจะทำไปนานแล้ว แต่เพราะเขาทำไม่ได้ คุณจึงอาจเห็นเหงื่อเม็ดเป้งจากหน้าผากหรือรักแร้เขา ผุดออกมาชุ่มตลอดเวลา เขาเขินหรือสำลักบ่อยไหมเวลาอยู่กับคุณ อาการเขินอาจจะดูยากสักหน่อย แต่สำหรับผู้ชายบางคนมันค่อนข้างชัดเจน ใบหน้าของเขาจะดูตื่นตัวขึ้นมาและดูเหมือนเพิ่งวิ่งมาเป็นสิบกิโล ส่วนอาการสำลัก แสดงว่าเขากำลังคิดหาคำที่เหมาะสมมาพูดอะไรบางอย่าง แต่ยังหาคำดังกล่าวไม่ได้ เขาอยู่ใกล้คุณบ่อยๆ แต่ไม่เคยเขยิบมาชิดๆ เลยใช่ไหม เขาอาจจะชอบเวลาอยู่ใกล้ๆ คุณ แต่ไม่อยากจะตีมือตัวเองหากเผลอไปแตะเนื้อตัวคุณเวลาใกล้ชิดกันเกินไป หากเขาชอบวนเวียนมาใกล้คุณ แต่ไม่เคยเข้ามาแนบชิดสนิทจริงๆ เลย เขาอาจจะกำลังหลงมนต์สะกดคุณแทบคลั่ง ดุจเดียวกับที่คุณรู้สึกกับเขาเช่นกัน การที่หนุ่มขี้อายมักเก็บกดความรู้สึกตัวเองไว้ มากกว่าผู้ชายทั่วไป รวมถึงชอบเก็บความสนใจไว้เป็นความลับและบางครั้งก็หลบเลี่ยงคนที่เขาหลงรักไปเลย พวกเขาจึงมักชอบแอบมองเพื่อชดเชยนิสัยดังกล่าว พยายามเหลือบมองเขาด้วยหางตา เวลาที่เขาแอบมองคุณอยู่โดยคิดว่าคุณไม่รู้ตัว หากจับได้ว่าเขาแอบมองคุณมากกว่าหนึ่งครั้ง แสดงว่าเขาสนใจคุณแล้วล่ะ แต่ระวังไว้ด้วยว่า หากคุณหันไปและเขาเบือนหน้าหนี แสดงว่าเขากำลังอายมาก จงยิ้มให้เขา เพื่อสื่อว่าเขายังมีหวังกับคุณอยู่ ในขณะเดียวกัน ลองสังเกตดูว่า เขาหลีกเลี่ยงการมองหน้าคุณอย่างชัดเจนหรือเปล่า หนุ่มขี้อายย่อมจะมองผู้หญิงบ้าง ดังนั้น หากมันชัดเจนว่าเขาจงใจหลีกเลี่ยงการมองหน้าคุณ ก็อาจแสดงว่าเขาไม่อยากให้คุณสังเกตเห็นความรู้สึกที่ซ่อนอยู่ ลองสังเกตดูด้วยก็ได้ว่า เขาไม่ชอบมองผู้หญิงคนอื่นเหมือนกันหรือเปล่า หรือเป็นเฉพาะกับคุณเท่านั้น ทุกคนย่อมมีอาการประหม่าเวลาคุยกับคนที่ตัวเองแอบชอบ แต่สำหรับหนุ่มขี้อาย อาการดังกล่าวจะยิ่งหนักกว่าเดิม โดยทั่วไปแล้ว พวกเขามักจะตอบคำถามคุณแบบสั้นๆ ห้วนๆ เบาๆ หรือไม่ก็พูดลิ้นจุกปาก หรือพูดรัวๆ เพราะมีอาการตื่นตระหนก ดังนั้น จงสังเกตอีกนั่นแหละว่า เขามีอาการตื่นตระหนกแบบนี้กับคุณหรือคนอื่นๆ เหมือนกันหรือเปล่า  เขามักตอบคำถามคุณแบบห้วนๆ ว่า "ใช่" หรือ "ไม่" และไม่ชอบที่จะสรรหาคำตอบยาวๆ หรือเปล่า มันไม่ใช่ว่าเขาเบื่อที่จะคุยกับคุณหรอกนะ แต่เป็นเพราะเขา ให้ความสนใจ เกินไป ต่างหาก จึงไม่อยากจะพูดอะไรที่อาจเผลอไปเปิดเผยความรู้สึกให้คุณรู้ เขามีความมั่นใจมากกว่าปกติหรือไม่ เวลาอยู่กับเพื่อนๆ เพราะเพื่อนๆ สามารถเป็นกำลังใจให้เขาได้ ดังนั้น เขาอาจจะมีท่าทางอยากเริ่มสนทนากับคุณมากกว่าเดิม แม้ว่าจะยังกลัวว่าอาจทำอะไรหน้าแตกอยู่เหมือนเดิมก็เถอะ มันอาจไม่ได้หมายความว่าเขาชอบเพื่อนคุณ แต่มันเป็นข้ออ้างในการเข้าใกล้คุณ และเขายังจะได้คอยได้ยินเรื่องราวของคุณผ่านคนที่รู้จักคุณดีที่สุด โดยเฉพาะหากเขาพยายามตีสนิทกับเพื่อนคุณทุกคน แต่ยกเว้นคุณ ก็ย่อมแสดงว่าเขาอาจชอบคุณอยู่ ในบริบทดังกล่าว คุณต้องแน่ใจด้วยว่าเขาไม่ได้จีบเพื่อนคุณ ถ้าเขาจีบ แสดงว่าเขาอาจจะชอบเพื่อนคุณจริงๆ ไม่ได้ชอบคุณ ในทางกลับกัน เขาอาจจะจีบเพื่อนคุณเพียงเพราะจะแสดงให้คุณเห็นว่าเขาหว่านเสน่ห์ผู้หญิงคนอื่นได้ แม้ว่าหนุ่มขี้อายมักจะหลีกเลี่ยง การจีบ เชิงรุก แต่เขาก็มักจะทำบางสิ่งด้วยมาตรการ เชิงรับ ให้อีกฝ่ายรู้ว่าเขาแคร์ หากเขาชอบคุณจริง เป็นไปได้อย่างยิ่งว่า เขาจะยอมเสียสละเรื่องส่วนตัวเพื่อทำในสิ่งที่คุณขอ อาจจะทำซ้ำแล้วซ้ำเล่าด้วย อย่างไรก็ดี  อย่าหลอกใช้เขา เพราะมันเป็นความเรื่องโหดร้ายมากที่ทำแบบนั้นกับหนุ่มขี้อาย ที่จริงแล้ว สาเหตุที่เขาต้องกลายมามีบุคลิกขี้อาย อาจเป็นเพราะถูกกระทำย่ำยีมาจนเคยชิน และอย่าขอให้เขาช่วยทุกวัน เพราะมันจะทำให้คุณดูเหมือนพวกสิ้นหวังเสียเอง  ขอแบบเนียนๆ หวานๆ ให้เขาช่วยถือหนังสือหรือหิ้วกระเป๋าเป้ไปให้คุณ เวลาย้ายห้องเรียน หากคุณจะหาข้ออ้าง (ซึ่งไม่จำเป็น ก็แค่เอ่ยปากขอไป) ก็อาจจะบอกว่าคุณปวดหลังและไม่อยากให้อาการหนักกว่าเดิม ขอให้เขาช่วยสอนการบ้านยากๆ ให้คุณ แต่หากเขาไม่เก่งวิชาเลข ก็อย่าไปขอให้เขาสอนเรื่องเรขาคณิต มันจะยิ่งทำให้เขารู้สึกประหม่า จงพยายามสืบก่อนว่าเขาเก่งวิชาอะไร แล้วจึงขอให้ช่วยสอน ลองขอแลกอาหารกลางวันอร่อยๆ ที่เขาเตรียมมาจากบ้าน เขาอาจจะเตรียมขนมเจลลี่มาและบังเอิญว่าคุณสังเกตเห็น ก็ลองขอแลกขนมเจลลี่ของเขาสลับกับขนมเค้กหรือของหวานอื่นๆ ของคุณดู หกเขายินดีแลกโดยไม่ลังเล ก็ถือเป็นสัญญาณที่ดี คำชมดังกล่าวไม่จำเป็นต้องโอเวอร์เกินไป แค่เปรยว่า "เธอทำรายงานได้ดีมาก" หรือ "นี่ๆ ขอบใจที่ช่วยสอนวิชาเลขให้เรานะ" ก็พอแล้ว คุณอาจจะรู้สึกอึดอัดที่จะเอ่ยปากชมเขา ยิ่งหากคุณเองก็ขี้อายอยู่เหมือนกัน แต่มันจะช่วยให้เขารู้สึกผ่อนคลายมากขึ้นเวลาอยู่กับคุณ และช่วยบอกคุณได้ว่าเขาแอบชอบคุณหรือเปล่า สิ่งสำคัญคือ ต้องคอยสังเกตปฏิกริยาของเขา:  ปฏิกิริยาที่บ่งบอกว่า เขาชอบคุณ:  เขาพูดจาติดขัด พยายามเก็บปากเก็บคำ หรือเห็นได้ชัดว่าเขิน หรือมีท่าทางเหนียมกว่าเดิม เขากล่าวชมคุณกลับคืน แม้ว่ามันจะฟังดูแปร่งๆ ก็ตาม   ปฏิกิริยาที่บ่งบอกว่า เขาไม่ได้ชอบคุณ:  ดูเหมือนเขาไม่ค่อยแยแสหรือใส่ใจคำชมของคุณเท่าไร เขามีท่าทางผิดหวังหรือเซ็งอย่างชัดเจน หนุ่มขี้อายหลายคนมักรู้สึกผ่อนคลายในการคุยผ่านหน้าจอคอมฯ มากกว่าคุยแบบเผชิญหน้ากัน ลองทักเขาไปทางเฟสบุ๊ค ทวีตเตอร์ หรือสไกป์ และใช้คำแนะนำเหล่านี้ ในการประเมินดูว่า เขากำลังจีบคุณผ่านช่องทางดังกล่าวหรือเปล่า  หาก เขา ขอเป็นเพื่อน คุณ ไปทางเฟสบุ๊ค ก็เป็นสัญญาณที่ดี แต่คุณควรยับยั้งใจในการส่งคำขอเป็นเพื่อนไปให้เขา หากเพิ่งเคยเจอกันไม่นาน ลองรอสักนิดเพื่อดูว่าเขาจะส่งให้คุณไหม ผู้ชายบางคนมักกล้าทำผ่านอินเตอร์เน็ต หากพวกเขาไม่กล้าทำในโลกความจริง หากเขาส่งคำขอเป็นเพื่อนมาให้ ก็แสดงว่าเขาอยากจะรู้จักคุณ หากเขาชอบแชทคุยมาก และชอบแชร์เรื่องราวต่างๆ กับคุณทางอินเตอร์เน็ท นั่นก็เป็นเพราะเขาให้คุณค่ากับโอกาสในการได้คุยกับคุณ แต่ก็ต้องการเป็นฝ่ายควบคุมสถานการณ์ด้วย การคุยกับคุณผ่านช่องทางนี้ทำให้เขารู้สึกควบคุมได้และไม่ต้องกังวลว่าจะทำอะไรหน้าแตกเหมือนตอนเจอกันตัวเป็นๆ ถามคำถามเขา และลองดูว่า เขาถามกลับคืนไหม หนุ่มขี้อายมักจะเก่งในการยิงคำถาม (พวกเขาไม่อยากที่จะเป็นฝ่ายพูดอยู่คนเดียวตลอดเวลา) หากเขาเอาแต่ถามเกี่ยวกับเรื่องอดีตของคุณ รวมถึงเป้าหมายชีวิตและแม้กระทั่งความเป็นไปในแต่ละวัน ก็นับเป็นสัญญาณที่ดี อย่าเอาแต่คุยกันทางอินเตอร์เน็ตไปเรื่อยๆ การแชทกันทางออนไลน์หรือส่งข้อความคุยกันอาจจะโอเค แต่ท้ายที่สุดแล้ว คุณจำเป็นจะต้องเข้าหาเขาและพยายามทำให้เขาเปิดใจเวลาอยู่ต่อหน้ากัน ไม่งั้นแล้ว เขาอาจจะเคยชินเกินไปกับการคุยทางอินเตอร์เน็ต และทำให้ต้องกระตุ้นมากกว่าเดิมเพื่อที่จะเข้าหาคุณเวลาเจอกัน
เริ่มเข้าหาตามกติกาของเขา. ทำตัวเป็นเพื่อนกับเขาแบบสบายๆ ไปก่อน. ใส่ใจในภาษากายของคุณเอง. ใจเย็นๆ เวลาที่เขาเข้ามาหาคุณ. หากล้มเหลวมาทุกวิธีแล้ว ก็ขอเขาเดทเองเลย. อย่าเพิ่งถามเขาว่าชอบคุณหรือไม่. อย่าไปถามเพื่อนเขาว่า เขาชอบคุณหรือไม่. ลองเปรียบเทียบพฤติกรรมที่เขามีต่อคุณ กับพฤติกรรมที่เขามีต่อคนอื่น. อ่านภาษากายของเขา. พยายามจับให้ได้ตอนที่เขาแอบมองคุณ. สังเกตวิธีที่เขาคุยกับคุณ. สังเกตดูว่า เขาพยายามตีสนิทเพื่อนคุณหรือเปล่า. ขอให้เขาช่วยบางอย่าง. ลองเอ่ยชมเขา และดูปฏิกิริยาตอบสนอง. คุยกับเขาทางออนไลน์.
https://www.wikihow.com/Know-if-a-Shy-Guy-Likes-You https://www.wikihow.com/Know-if-a-Shy-Guy-Likes-You https://www.wikihow.com/Know-if-a-Shy-Guy-Likes-You
Taking the Leap Just Starting Out Finding out for Real